钦定古今图书集成/明伦汇编/官常典/第730卷 > 仆忽得 酬斡
## 钦定古今图书集成/明伦汇编/官常典/第730卷 > 仆忽得 酬斡

按《金史忠义传》：“仆忽得，宗室子。初事国相撒改，伐萧
海里有功，与酬斡俱招降烛偎水部族。酬斡为谋克，
仆忽得领行军千户，从破黄龙府，战于达鲁古城，皆
有功。宁江州渤海乙塞补叛，仆忽得追复之。天辅五
年九月，酬斡、仆忽得往鳖古河籍军马，烛偎水部实
里古达等七人杀酬斡、仆忽得，投其尸水中，俱年四”
十三。太祖悼惜，遣使吊赙加等。六年正月，斡鲁伐实
里古达于石里罕河，追及于合挞剌山，杀四人，抚定
馀众。诏斡鲁求酬斡、仆忽得尸以葬。天眷中，赠酬斡
奉国上将军，仆忽得昭义大将军。酬斡，亦宗室子也。
年十五隶军，从太祖伐辽，率涛温路兵招抚三坦、石
里很、跋苦、三水、鳖古城邑，皆降之。败室韦五百于《阿
良葛城》，获其民众，至是死焉。